Държавен вестник, бр. 55, 2015 г., стр. 47

БРОЙ  55	
Д Ъ Р Ж А В Е Н  В Е С Т Н И К 	
СТР.  47  
1. документ за правоспособността да уп­
равлява превозното средство;
2. документ за регистрация на превозното 
средство; 
3. документ за собственост на превозното 
средство;
4. задължителни застраховки, когато такива 
са необходими;
5. могат да бъдат изискани и документи за 
превозвания товар. 
(2) Граничният полицай проверява доку­
ментите по ал. 1 за наличието на признаци 
за фалшифициране или подправяне и може да 
извърши сравнение на идентификационните 
номера на превозното средство (VIN) с тези, 
записани в документите по ал. 1, т. 2 и 3.
(3) В случаите, когато бъдат установени 
признаци или несъответствия при проверката 
по ал. 2, водачът, пътниците и превозното сред­
ство се отклоняват за задълбочена проверка.
(4) Задълбочена проверка на лицата и 
превозните средства се извършва и тогава, 
когато не е представен някой от документите 
по ал. 1, т. 2 и 3.
Чл. 39. (1) Превозните средства по правило 
се проверяват в АИС „Граничен контрол“ в 
съответствие с правилата за гранична провер­
ка на лица съгласно дял трети, глави първа 
и втора.
(2) Проверка на превозните средства в АИС 
„Граничен контрол“ извън правилото по ал. 1, 
включително и по идентификационен номер 
(VIN), може да се извърши и тогава, когато 
са налице признаци, че същото е средство за 
извършване или предмет на престъпление 
или административно нарушение. 
Чл. 40. (1) Физическата проверка на пре­
возните средства се извършва ръчно или с 
технически средства и има за цел установя­
ване на укрити лица и вещи в тайници или 
в естествените кухини. 
(2) Физическата проверка се извършва по 
правило в състояние на покой на превозното 
средство, след като са взети всички необходими 
мерки за лична безопасност на служителите.
Чл. 41. Директорите на РДГП издават за­
поведи за реда за извършване на проверка на 
пътни превозни средства съобразно специфи­
ката на видовете превозни средства, силите 
и средствата и инфраструктурата на ГКПП в 
района на действие.
Г л а в а  п е т а
РЕД ЗА ОСЪЩЕСТВЯВАНЕ НА ГРАНИЧ­
НИ ПРОВЕРКИ НА ВЕЩИТЕ ВЪВ ВЛА­
ДЕНИЕ НА ЛИЦАТА, КОИТО ПРЕСИЧАТ 
ГРАНИЦАТА
Чл. 42. Физическата проверка на лица и 
вещите в тяхно владение при преминаване 
през ГКПП може да се извърши с технически 
средства и ръчно.
Чл. 43. (1) Проверката се извършва от 
най-малко двама служители при спазване на 
всички мерки за лична безопасност. Първо 
се извършва физическа проверка на лицето, 
след което се пристъпва към проверка на 
неговите вещи.
(2) Проверката на лице се извършва от 
служител от същия пол.
(3) Проверката може да се извърши и съв­
местно с митническите органи.
Чл. 44. (1) При съмнение, че притежавана 
от лице, преминаващо през границата, вещ 
е средство за извършване или предмет на 
престъпление или административно наруше­
ние, граничният полицай извършва проверка 
за вещта в АИС „Издирвателна дейност – 
Н.ШИС“.
(2) Когато вещта е номерирана, проверката 
се извършва по нейния производствен номер. 
Неномерираните вещи се проверяват по техния 
вид, наименование и други идентификатори.
Г л а в а  ш е с т а 
РЕД ЗА ДЕЙСТВИЕ В СПЕЦИФИЧНИ 
СЛУЧАИ
Раздел І 
Обекти на АИС на МВР
Чл. 45. (1) В случаите, когато при гранична 
проверка се установи, че лицето, неговите 
вещи, управляваното от него ППС или пред­
ставеният документ за пътуване са обекти в 
АИС, граничният полицай предприема след­
ните действия:
1. предприема мерки лицето да не напусне 
района, където се извършва контролът;
2. уведомява началника на смяната или 
командира на отделение;
3. изпълнява указанията в съобщението и 
мярката спрямо издирвания обект.
(2) Действията по ал. 1, т. 1 и 2 се извършват 
и когато при гранична проверка граничният 
полицай установи, че:
1. лицето ползва нередовен документ за 
пътуване или такъв, издаден за друго лице, 
както и ако не разполага с никакъв документ;
2. при излизане от страната в документите 
на чужденеца и в АИС „Граничен контрол“ 
няма данни за законно влизане на територията 
на страната; когато в резултат от извършената 
проверка се установят данни за законно вли­
зане, на лицето се връчва „Единен формуляр 
за потвърждаване спазването на условията 
за продължителността на краткосрочното 
пребиваване“. 
(3) Началникът на смяна/командирът на 
отделение организира последващите дейст­
вия спрямо чужденеца самостоятелно или 
докладва случая на началника на ГКПП, 
а в извънработно време – на оперативната 
дежурна част на ГПУ.